google/wiki40b huggingface dataset:
प्रबंध विज्ञान

प्रबंध विज्ञान एक महत्‍वपूर्ण एवं लोकप्रिय विधा है। इसके अंतर्गत किसी कार्य को कुशलता एवं सफलता पूर्वक संपादित करने के लिए आवश्‍यक तकनीक एवं कौशल का अध्‍ययन किया जाता है। वृहत एवं जटिल कार्यों को करने के लिए विशेष कौशल एवं तकनीक की आवश्‍यकता होती है जिससे उपलब्‍ध साधनों का योग्‍यतापूर्वक उपयोग करके कार्य को समय से संपन्‍न किया जा सके। इस प्रकार प्रबंध विज्ञान मुख्‍यत: उपलब्‍ध साधनों के कुशल उपयोग से किसी कार्य को संपन्‍न करने की शिक्षा प्रदान करता है।
अध्‍ययन की अन्‍य विधाओं की तरह प्रबंध विज्ञान को अध्‍ययन की सुविधा के लिए कई विभागों में बांटा जा सकता है। जैसे, बाजार प्रबंधन, वित्‍त प्रबंधन, मानव संसाधन प्रबंधन आदि।

मानव संसाधन प्रबंधन

किसी भी वाणिज्यिक अथवा लोक हितकारी गतिविधि के अंर्तगत उत्‍पादन के लिए आवश्‍यक संसाधन अर्थात सामग्री,मशीन एवं मानव में से मानव का स्‍थान सर्वोपरि है क्‍योंकि सामग्री एवं मशीन स्‍वयं में कोई उत्‍पाद नहीं बना सकतीं बल्कि बिना मानव संसाधन के योगदान के अन्‍य दोनों संसाधन अर्थहीन हो जाते हैं। अत: यह स्‍पष्‍ट है कि कोई भी वाणिज्यि‍क अथवा लोक हितकारी गतिविधि बिना कुशल मानव संसाधन के प्रबंधन के सफल नहीं हो सकती। संक्षेप में यह कहा जा सकता है कि कोई भी संगठन, चाहे उसका उददेश्‍य लाभ्‍ा कमाना हो या लोक हित की गतिविधि का संचालन करना हो, बिना कुशल मानव संसाधन प्रबंधन को आत्‍मसात किये अपने उददेश्‍य में सफल नहीं हो सकता है।

मानव संसाधन का अद्वितीय विशेषताएँ

मानव संसाधन का एक अद्वितीय लक्षण यह है कि यह संसाधन अपने इनपुट से अधिक आउट पुट दे सकता है यदि इसका कुशल प्रबंधन किया जाऐ. यह लक्षण उत्‍पादन हेतु आवश्‍यक अन्‍य संसाधनों में नहीं पाया जाता है। अन्‍य संसाधन समय बीतने के साथ अवमूल्‍यन की ओर अग्रसर हो जाते हैं जबकि मानव संसाधन समय बीतने के साथ और कुशल और अनुभवी हो कर मूल्‍यवान हो जाता है। इसके अतिरिक्‍त मानव संसाधन उत्‍पादन में आने वाली समस्‍याओं का समझ बूझ के साथ सामना कर सकता हो और आवश्‍यकता अनुसार निर्णय ले सकता है। जबकि मशीनें केवल पूर्व अनुमानित समस्‍याओं का ही सामना कर सकती हैं।
द क्रॉस, मॉनमाउथ

इतिहास

कुछ उन्नीसवी सदी के स्रोतों के अनुसार मुख्य क्रोस १०३९ में उपस्थित था। सेंट थोमस स्क्वायर को एक बाज़ार समझा जाता था पर बाद में मॉननाऊ पुल के बनने से, जिसने इस गाव को ओवरमॉननाऊ से जोड़ दिया, यह बाज़ार बंद हो गया। १ अप्रैल १७६४ को एक १८ वर्षीय महिला को अपनी मालकिन को ज़हर देकर मारने के आरोप में जीवित जलाने की सज़ा सुनाई गई और इस सज़ा को क्रोस के पास ही अमल में लाया गया।
जॉन स्पीड के नक़्शे में क्रोस को अपनी वर्तमान जगह पर दिखाया गया है जो १६११ में चित्रित किया गया था परन्तु १९वि सदी के अंत तक केवल पत्थर का आधार ही बच पाया था जो ग्रीन ड्रैगन सराय के मार्ग के निकट था। १८८८ में चार्ल्स हेनरी-क्रोम्प्टन-रॉबर्ट्स ने, जो ड्रायब्रिज हाउस से थे, इस क्रोस की पुनार्निर्मिति करने का ज़िम्मा उठाया।
होरा

भारतीय ज्योतिष तीन अंगों से निर्मित है- खगोल, संहिता और होरा। फलित ज्योतिष का दूसरा नाम है - होराशास्त्र। ज्योतिष के फलित पक्ष पर जहाँ विकसित नियम स्थापित किए जाते हैं, वह होराशास्त्र है। उदाहरणार्थ:  राशि, होरा, द्रेष्काण, नवमांश, चलित, द्वादशभाव, षोडश वर्ग, ग्रहों के दिग्बल, काल-बल, चेष्टा-बल, ग्रहों के धातु, द्रव्य, कारकत्व, योगायोग, अष्टवर्ग, दृष्टिबल, आयु योग, विवाह योग, नाम संयोग, अनिष्ट योग, स्त्रियों के जन्मफल, उनकी मृत्यु नष्टगर्भ का लक्षण प्रश्न आदि होराशास्त्र के अंतर्गत आते हैं। वैसे होरा का अर्थ है- एक घंटा।
ग्रेन्डमदर्स टेल

ग्रेन्डमदर्स टेल आर के नारायण द्वारा लिखित एक अंग्रेजी उपन्यास है।
कच्छा

कच्छारा , भारत की एक प्रमुख जनजाति हैं।
विक्टर ह्यूगो

प्रतिभा के धनी विक्टर ह्यूगो ने 16 वर्ष की आयु में ही राष्ट्रीय कविता लिखकर ख्याति के अंकुर संजो लिए। 25 वर्ष के होते-होते ह्यूगो युवा लेखक के रूप में फ्रांस भर में विख्यात हो गए। उनकी ख्याति उनकी आयु के साथ बढती ही गई और 1885 में जब उनकी मृत्यु हुई तो वे 83 वर्ष के थे; मगर उनकी अर्थी के पीछे इतना जनसमूह था कि फ्रांस में उस शताब्दी में किसी की अर्थी के पीछे इतनी भीड़ न थी। यह था उनकी शताब्दियों तक चलनेवाली ख्याति का एक प्रमाण।
विश्व के महान लेखकों में श्री ह्यूगो आज भी जीवित हैं। अटपटी घटनाओं और भावनाओं के 19वीं सदी के लेखकों में उनका तीसरा स्थान है। बाल्टर स्काट लार्ड बायरन की भाँति वे प्रसिद्ध रोमानी लेखक माने जाते हैं। कहानीकार, कवि, नाटककार और उपन्यासकार-वे क्या कुछ नहीं थे !
इस प्रतिभा का जन्म 1802 में फ्रांस में हुआ। 20 वर्ष की आयु में बचपन की प्रेमिका फॉसर से विवाह किया और 1827 में ‘कामवेल’, नाटक पर भारी ख्याति अर्जित की। 1831 में हंचबैक आफर नात्रे दम’ लिखकर उन्होंने विश्व के महान लेखकों में अपना स्थान बना लिया।
नेपोलियन तृतीय के तानाशाही व्यवहार के प्रति उग्रता प्रकट करने पर उन्होंने फ्रांस छोड़कर गुर्नसी टापू में 19 वर्ष बिताए और वहीं अपने जीवन की श्रेष्ठ और प्रिय रचनाएँ रचीं। गरीब और शोषितों के समाज के अन्याय के प्रति खाका खींचनेवाला उपन्यास ‘लास मिजरेबुलस’ मानव के निर्दय व्यवहार की कहानी-‘द मैन हू लाफ्स’, तथा समुद्री संघर्ष की वैज्ञानिक कहानी ‘टायलर्स ऑफ द सी’ उन्होंने इसी निर्वासन में लिखीं। 1870 में नेपोलियन के पतन के साथ ही इनके लाखों अनुयायियों ने इन्हें फ्रांस वापस बुला लिया।
कुशद्वीप

हिन्दु धर्म में विष्णु पुराण के अनुसार पृथ्वी का वर्णन इस प्रकार है। यह वर्णन श्रीपाराशर जी ने श्री मैत्रेय ऋषि से कियी था। उनके अनुसार इसका वर्णन सौ वर्षों में भी नहीं हो सकता है। यह केवल अति संक्षेप वर्णन है।

कुश द्वीप का वर्णन

इस द्वीप के स्वामि वीरवर ज्योतिष्मान थे। इनके सात पुत्रों : उद्भिद, वेणुमान, वैरथ, लम्बन, धृति, प्रभाकर, कपिल के नाम संज्ञानुसार ही इसके सात भागों के नाम हैं। मदिरा सागर अपने से दूने विस्तार वाले कुश द्वीप से चारों ओर से घिरा हुआ है। यहां भी सात पर्वत, सात मुख्य नदियां और सात ही वर्ष हैं।

पर्वत

विद्रुम, हेमशौल, द्युतिमान, पुष्पवान, कुशेशय, हरि और मन्दराचल नामक सात पर्वत हैं।

नदियां

धूतपापा, शिवा, पवित्रा, सम्मति, विद्युत, अम्भा और मही नामक सात नदियां हैं।

सात वर्ष

उद्भिद, वेणुमान, वैरथ, लम्बन, धृति, प्रभाकर, कपिल नामक सात वर्ष हैं। यहां दमी, शुष्मी, स्नेह और मन्देह नामक चार वर्ण हैं। यहां कुश का अति विशाल झाड़ है। यह द्वीप अपने ही बराबर के घी से भरे समुद्र से चारों ओर से घिरा हुआ है।
ताराबाई शिंदे

प्रारंभिक जीवन और परिवार

वर्तमान में महाराष्ट्र के बुलढाणा, बड़हाड़ प्रांत में 1850 में बापूजी हरि शिंदे के के घर में जन्मी, वह सत्यशोधक समाज, पुणे की संस्थापक सदस्य थी। उनके पिता राजस्व के उपायुक्त के कार्यालय में एक रैडिकल और प्रमुख क्लर्क थे, उन्होंने 1871 में "हिंट टू द एज्यूकेटेड नेटिवस" नामक एक किताब प्रकाशित की। इस क्षेत्र में लड़कियों का कोई भी स्कूल नहीं थी। ताराबाई एकलौती बेटी थीं और उनके पिता ने उसे मराठी, संस्कृत और अंग्रेजी पढ़ाई। उसके चार भाई भी थे ताराबाई का विवाह बहुत ही कम आयु में हुआ था, लेकिन उनके पति के उनके माता-पिता के घर में आ जाने के बाद से अन्य मराठी पत्नियों की तुलना में अधिक आजादी दी गई थी।

सामाजिक कार्य

शिंदे सामाजिक कार्यकर्ताओं जोतीराव और सावित्रीबाई फुले की सहयोगी थी और उनके सत्यशोधक समाज ("सत्य की शोध करने के लिए समुदाय") संगठन की संस्थापक सदस्य थी। फुले दंपति शिंदे के साथ लिंग और जाति का गठन करने वाले उत्पीड़न के अलग-अलग अक्षों के बारे में जागरूकता साझा करते थे, साथ ही साथ दोनों का   अंतरंग स्वरूप भी था। 

स्त्री-पुरुष तुलना

अपने निबंध में शिंदे ने जाति की सामाजिक असमानता की, साथ ही साथ अन्य कार्यकर्ताओं के पितृसत्तात्मक विचारों की आलोचना भी की, जो हिंदू समाज में जाति को ही विरोध-भाव का मुख्य रूप मानते  थे। सूसी थरू और के ललिता के अनुसार, "... भक्ति काल की कविता के बाद स्त्री-पुरुष तुलना शायद पहली पूर्ण और प्रचलित नारीवादी तर्क हैं। लेकिन ताराबाई का काम भी महत्वपूर्ण है क्योंकि जब एक समय में बुद्धिजीवियों और कार्यकर्ता दोनों ही मुख्य रूप से एक हिंदू विधवा की जिंदगी और महिलाओं पर आसानी से पहचानने वाली अत्याचारों की कठिनाइयों से संबोधित थे, जाहिरा तौर पर अलगाव में काम कर रही ताराबाई शिंदे, पितृसत्तात्मक समाज के वैचारिक ढांचे को शामिल करके विश्लेषण के दायरे को व्यापक बनाने में सक्षम थी। हर जगह महिलाएं, उनका तात्पर्य है, इसी तरह से ही पीड़ित हैं।"
प्रेम रावत

प्रेम रावत (जन्म;१० दिसम्बर १९५७,हरिद्वार,उत्तर प्रदेश) एक विश्वविख्यात अध्यात्मिक गुरु है। जन्म १० दिसम्बर १९५७ में भारत के अध्यात्मिक नगर हरिद्वार में हुआ था। प्रख्यात अधय्त्मिक गुरु हंस जी महाराज इनके पिता थे। ये एक विशेष रूप से ध्यान लगाने वाला अभ्यास, ज्ञान देते हैं। ये वैयक्तिक संसाधन की खोज जैसे अंदरूनी शक्ति,चुनाव , अभिमूल्यन आदि पर आधारित शांति की शिक्षा देते हैं।
रावत, हंस जी महाराज, जो की एक प्रसिद्ध भारतीय आध्यात्मिक गुरु थे, के सबसे युवा पुत्र हैं। ये दिव्य सन्देश परिषद् के संस्थापक हैं जिसे की बाद में डीवाइन लाइट मिशन या डी.अल.ऍम.के नाम से जाना गया। इनके पिता के स्वर्गवास के बाद ८ वर्ष की उम्र के रावत सतगुरु (सच्चा गुरु) बन गए। १३ वर्ष की उम्र में रावत ने पश्चिम की यात्रा की और उसके बाद यूनाइटेड स्टेट्स में ही घर ले लिया। कई नवयुवको ने इस दावे पर रूचि दिखाई की रावत ईश्वर का ज्ञान सीधे ही खुद के अनुयाइयों को दे सकतें हैं।
जाम सादिक अली

जाम सादिक अली (मृत्यु: 1992) सिंध राजनीतिज्ञ थे उनका संबंध सिमी परिवार के पार्श्व जनजाति जाम के नवाब परिवार से था और वे प्रांत के 20 वें मुख्यमंत्री भी रहे थे।
गरान ऍलड

मूर्ति

यह मूर्ति कांच के तीन स्तंभों से बनी है। यह स्तंभ 9 मिलीमीटर पतली 3000 कांच की प्लेटों से बनाए गये हैं। इन प्लेटों के जोड़ने के लिए एपोक्सी गलू की मदद ली गई तांकि यह सख्त से सख्त मौसम में भी बरकार रहें।
मेन्साह स्टेडियम

यह एक प्रमुख खेल का मैदान हैं |
उद्दीपक (शरीरविज्ञान)

शरीरविज्ञान में उद्दीपक (stimulus) बाहरी या भीतरी परिवेश में हुए ऐसे किसी प्रतीत हो सकने वाले बदलाव को कहते हैं। उद्दीपन के जवाब में किसी जीव या अंग की प्रतिक्रिया करने की क्षमता को संवेदनशीलता (sensitivity) कहते हैं।
सुधा मूर्ति

प्रारंभिक जीवन- सुधा कुलकर्णी मूर्ति

सुधा कुलकर्णी मूर्ति का जन्म डॉ। आर.एच. कुलकर्णी और विमला कुलकर्णी के लिए कर्नाटक के शिगगाँव में हुआ था। सुधा मूर्ति ने B.V.B कॉलेज ऑफ इंजीनियरिंग एंड टेक्नोलॉजी से इलेक्ट्रिकल इंजीनियरिंग में बीई किया था। उसने अपनी कक्षा में प्रथम स्थान प्राप्त किया और तत्कालीन कर्नाटक के मुख्यमंत्री श्री देवराज उर्स से स्वर्ण पदक प्राप्त किया। अपनी पढ़ाई पूरी करने के बाद, उन्होंने भारतीय विज्ञान संस्थान से कंप्यूटर विज्ञान में एम.ई. उसने प्रथम स्थान पर आने के लिए भारतीय इंजीनियर्स संस्थान से स्वर्ण पदक प्राप्त किया

व्यक्तिगत जीवन

पुणे में टेल्को में काम करने के दौरान, वह अपनी आत्मा साथी श्री नारायण मूर्ति से मिलीं और उन्होंने शादी कर ली। उनके दो बच्चे हैं अक्षता और रोहन। वह इंफोसिस फाउंडेशन की सफलता के लिए स्तंभ हैं। वह अभी भी कंपनी बनाने के लिए अपने पति के साथ जुड़ी हुई है। प्रसिद्ध संगणक क्षेत्र के व्यावसायिक और इन्फोसिस इस प्रसिद्ध संस्था के सह संस्थापक एन.आर.नारायणमूर्ती ये उनके पति है। वे कॅलटेक (अमेरिका) इस प्रसिद्ध कंपनी के वैज्ञानिक श्रीनिवास कुळकर्णी इनकी और जयश्री कुळकर्णी-देशपांडे (प्रसिद्ध अमेरिकन व्यावसायिक गुरुराज देशपांडे की पत्‍नी) इनकी बहन है। सुधा मूर्ती ने नौ से ज्यादा उपन्यास लिखे है। उनके नाम पर अनेक कथासंग्रह हैं।
शैक्षणिक अर्हता
बी.वी. ब. कॉलेज ऑफ इंजिनीअरिंग यहाँ से बी. ई इलेक्ट्रिकल पदवी प्राप्त की। 
इंडियन इन्स्टिट्यूट ऑफ सायन्स यहाँ से एम. ई. (संगणक शास्त्र) 
कॉम्प्युटर सायन्स इस विषय में एम्. टेक. यह पदवी प्राप्त की है।
काम का अनुभव
सुधा मूर्ती मराठी, कन्नड और अंग्रेज़ी भाषा में लिखती है। सुधा मूर्ती ने संगणक वैज्ञानिक और अभियंता से अपने करिअर की शुरुआत की। टेल्को इस कंपनी में चुनी गई वह पहली महिला अभियंत्या थी। पुणे, मुंबई और जमशेदपूर यहाँ उन्होंने काम किया। ख्राईस्ट कॉलेज यहाँ उन्होंने प्राध्यापिका के पद पर काम किया। बंगलोर विश्वविघालय में वे अभ्यागत प्राध्यापिका के रूप में काम कर रही हैं। इन्फोसिस इस संस्था के कार्य में उनका विशेष सहभाग है। इस संस्था की विश्वस्त के रूप में वे कार्यरत है।
सामाजिक योगदान
वह विख्यात सामाजिक कार्यकर्ता और कुशल लेखिका है।  १९ इन्फोसिस फौंडेशन इस एक सामाजिक कार्य करनेवाली संस्था की निर्मिती में उनका सक्रिय सहभाग था। वह इस संस्था की सह-संस्थापिका भी है।इन्फोसिस फौंडेशन के माध्यम से मूर्ती इन्होंने समाज के विविध क्षेत्राें में विकास काम को प्रोत्साहन दिया। कर्नाटक सरकार की सभी पाठशालाओं में उन्होंने संगणक और ग्रंथालय उपलब्ध करा दिए है। मूर्ती क्लासिकल लायब्ररी ऑफ इंडिया इस नाम का ग्रंथालय उन्होंने हार्वर्ड विश्वविघालय शुरू किया है। कर्नाटक के ग्रामीण भाग में और बैंगलोर शहर और परिसरात उन्होंने लगभग१०,००० शौचालये संस्था के माध्यम से बांधी है। तमिलनाडू और अंदमान यहाँ सुनामी के समय उन्होंने विशेष सेवाकार्य किया। महाराष्ट्र में हुए सूखे से ग्रस्त भागाें के लोगों को भी संस्था ने मदद की थी। 
पुरस्कार और सम्मान
इ.स.१९९५ साल में उत्तम शिक्षक पुरस्कार (बेस्ट टीचर अवोर्ड )
इ.स.२००१ साल में ओजस्विनी पुरस्कार
इ.स. २००६ - भारत सरकारने पद्मश्री पुरस्कार देकर गौरवान्वित किया।
इ.स. २००६ साहित्य क्षेत्रा में योगदान के लिए आर. के. नारायण पुरस्कार
श्री राणी-लक्ष्मी फाऊंडेशन की ओर से १९ नवंबर, इ.स. २००४ को राजलक्ष्मी पुरस्कार. 
इ.स. २०१० - एम.आय.टी.कॉलेज की ओर से भारत अस्मिता राष्ट्रीय पुरस्कार.
सामाजिक काम के लिए राष्ट्रीय स्तर पर सम्मान
सत्यभामा विश्वविघालय सम्माननीय डॉक्टरेट पदवी.
संदर्भ
प्रकाशित साहित्य
श्रीलंका क्रिकेट टीम का न्यूज़ीलैंड दौरा

टेस्ट सीरीज

साल 1983 से अब तक 36 मैचों की 17 सीरीज हुई हैं। उसमें न्यूज़ीलैंड ने 7 सीरीज जीते हैं।

वनडे सीरीज

साल 1979 से अब तक 98 मैचों की 51 (उसमें विश्व कप, ट्रॉफी, इतर) सीरीज हुई हैं। उसमें न्यूज़ीलैंड ने 10 सीरीज और 1 आईसीसी चैंपियन्स ट्रॉफ़ी जीते हैं।

टी20ई सीरीज

साल 2006 से अब तक 19 मैचों की 14 (उसमें विश्व कप) सीरीज हुई हैं। उसमें न्यूज़ीलैंड ने 4 जीते हैं। तीन सीरीज ड्रॉ हुई हैं।
डेनियल हिलाल

डेनियल हिलाल (Daniel Hillel) इज़राइल के एक वैज्ञानिक हैं। १९३0 में लॉस एंजेल्स, कैलिफोर्निया में जन्मे हिलाल की ख्याति सूक्ष्म सिंचाई के क्षेत्र में उल्लेखनीय अनुसंधान के लिए है। जल और मृदा संबंधित इनके कार्यों के लिए खाद्य एवं कृषि संगठन द्वारा इन्हें २0१२ का विश्व खाद्य पुरस्कार प्रदान किया गया है।
1989 ग्रांड प्रिक्स डे टेनिस डे ल्योन

पुरुष एकल

जॉन मेकनरो ने  यैकब लासेक को 6–3, 7–6 से हराया।
उपमन्द कोणांक

खगोलशास्त्र में उपमन्द कोणांक (argument of periapsis), जो ω के चिन्ह द्वारा दर्शाया जाता है, किसी कक्षा (ऑरबिट) में परिक्रमा कर रही वस्तु की कक्षीय राशियों में से एक है।

विवरण

यदि किसी परिक्रमा करती वस्तु का उपमन्द कोणांक 0° है तो उसका अर्थ है कि उस वस्तु का केन्द्रीय वस्तु से सबसे समीपी बिन्दु ठीक तब होता है जब वह सन्दर्भ समतल को दक्षिण-से-उत्तर दिशा में पार करे। 90° का अर्थ है कि दोनों वस्तुओं का सबसे समीपी स्थान वहाँ है जहाँ परिक्रमा करती वस्तु सन्दर्भ समतल से ऊपर सबसे उत्तरी बिन्दु पर है। 180° उपमन्द कोणांक का मतलब है कि वस्तुओं का सबसे समीपी स्थान वहाँ है जब परिक्रमा करती वस्तु सन्दर्भ समतल को उत्तर-से-दक्षिण दिशा में पार करे।
उपमन्द कोणांक को अगर आरोही ताख के रेखांश (longitude of the ascending node) में जोड़ा जाए तो उपमन्द रेखांश (longitude of the periapsis) नामक राशि प्राप्त होती है।
ऐनो पर्वत

अवस्थिति

अकिशि पर्वतमाला में, ऐनो पर्वत, पर्वतमाला के सबसे ऊंचे शिखर किटा पर्वत के लगभग 3 किमी (2 मील) दक्षिण में स्थित है। दक्षिण में नोतोरी पर्वत (農鳥岳) के साथ मिल कर ये तीन पहाड़ों को "शिरीन-सानजन" (白根三山) के रूप में जाना जा सकता है। 
शिखर का पुर्वी भाग होसोजावा कार (細沢カール) की ओर फैला हुआ है।

भूगोल

ऐनो पर्वत में, ज्यादातर शिरीन-सानजन की ही तरह, अल्पाइन पौधे प्रचुर मात्रा में हैं। शिखर के पड़ोस में चट्टानों का प्रभुत्व है, यहाँ कुछ ही पौधे जीवित रह सके हैं। यह माना जाता है कि शिखर के आसपास होते भूस्खलन ने रैखिक कन्दराओं के विकास को प्रेरित किया हैं। इस तरह के भूस्खलन को ध्यान में रखते हुए, ऐनो पर्वत अपने वर्तमान ऊंचाई की तुलना में अतीत में दर्जनों मीटर अधिक लम्बा हो सकता हैं। यह पिछले हिमयुग के दौरान जापान का सबसे ऊंचा पर्वत हो सकता हैं। उसी समय, फ़ूजी पर्वत अपनी वर्तमान ऊंचाई तक नहीं पहुंच पाया था, और दूसरी और तीसरी ऊची पर्वत (किटा पर्वत और होटाका पर्वत) वर्तमान में इससे केवल 4 और 1 क्रमशः मीटर ही लम्बे हैं।
भले ही ऐनो पर्वत, किटा पर्वत की ऊंचाई, इसके आकार और आयाम में तक नहीं पहुंच पाया हो, परन्तु दोनों का द्रव्यमान समान है।

पर्वतारोहण

ऐनो पर्वत, किटा पर्वत और नोटोरी पर्वत के बीच के यात्रा मार्ग पर स्थित है। 
नोतोरी झोपड़ी (農鳥小屋)इसके निकटतम अल्पाइन झोपड़ी है, जो कि निशिनोतोरी पर्वत (西農鳥岳) के नीचे स्थित दक्षिण में काठी पर स्थित है।
९८२ ईसा पूर्व

९८२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ९८२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बोआ कंसटृक्टर

बोआ कंसटृक्टर

बोआ कन्स्ट्रिक्टर, जिसे लाल-पूंछ वाला बोआ या सामान्य बोआ भी कहा जाता है, एक बड़ी, भारी शरीर वाली सांप की प्रजाति है जिसे अक्सर पालतू स्थिति में रखा जाता है।https://www.thespruce.com/snake-species-1239472यह लेख प्रजाति बोआ कंट्रिक्टर और उप-प्रजाति Boa C.constrictor पर संपूर्ण रूप से केंद्रित है। ।=== सामान्य नाम === इसके अन्य आम नामों में Chij-chan, jibioa और macajuel शामिल हैं।

आहार

इनके आहार में छोटे से मध्यम आकार के स्तनधारी और पक्षियों की एक विस्तृत विविधता शामिल है।[2] यूवा बोआ संक्रामक छोटे चूहों, पक्षियों, चमगादड़, छिपकलियों, और उभयचर खाते हैं। शिकार का आकार उम्र के साथ बढ़ता जाता है।

बोआ कंसिस्टर्स घात लगाकर शिकार करते हैं। शीकार के बाद, यह अपनी धीमी चयापचय के कारण कई सप्ताह तक प्रायः शिकार नहीं करते है।
छोटा भीम और हनुमान

प्लॉट

माखिचो और चुड़ैल द्वारा बुराई जारी की जाती है।  बुराई दो शक्तिशाली लड़कों को खोजने के लिए उन्हें अधिक शक्तियां देने के लिए माईचोच भेजती है।  माखिचो ढोलकपुर जाता है और राजकुमारी का अपहरण करता है।  भीम और हनुमान अपने दोस्तों के साथ इंदुमती को खोजने के लिए अपनी यात्रा शुरू करते हैं।
गुनाहार

गुनाहार संघ विधानसभा[1]

गुनाहार (अंग्रेजी:Gunahar, बंगला: গুনাহার, अरबी: غونحار,)
गुनाहार संघ बांग्लादेश के बोगरा जिले में धुपचँचिया पर एक संघ परिषद। १९७१ में इस संघ कि धर्मभीरु लोगोंने पाक सेना के खिलाफ लड़ते हैं और मुक्तिवाहिनी को समग्र सहयता करते हैं। स्वतंत्रता के बाद इस संघ से जो़ड़े मों मोताहर होसेन के नाम पर इस संघ का नाम गुनाहार है। इस संघ परिषद १९७६ साल में स्थापित होता है। संघ की परिषद धुपचँचिया उपजिलाके तालुच बाजार से दक्षिन दिशा में स्थित है। यहाँ, एक अध्यक्ष ९(नौ) पुरुष सदस्यों और ३(तीन), संरक्षित सदस्यों और एक अधिकारी सचिव लेकाड़ इस परिषद का गठन.

तालुच बाजार

तालुच बाजार गुनाहार संघ के एक बड़े गांव है। यह इस संघ का सबसे बड़ा बाजार है। लगभग सभी प्रकार के उत्पाद खरीद करने के लिए यहाँ-अस्तित्व है भुगतान-रात, हमेशा की तरह। हालांकि, एक विशिष्ट बाजार का दिन है। सप्ताह में दो बार यहाँ आधिकारिक तौर पर बाजार पर बैठते हौं।और वह है रविवार और गुरुवार.
ग्रामीण विरासत और संस्कृति को लोगों मेलों:
"""""""""""""""
""""""""""""""""""""""""""""""""""""""
जमाई षष्ठि, जो संलग्न है इस क्षेत्र में कई गांवों में अभी भी बैठे,, छोटे, बड़ा, ग्रामीण, लोक संस्कृति, मेलों. इन मिलान जगह हो जाता है पारंपरिक छड़ी खेल/ पत्ते खेल सहित विभिन्न खेल, इतना है कि छात्रों के शब्दों में, ताल के खिलाड़ियों रे दर्शकों गूंजना क्षेत्र है कि निरंतरता झाँजिड़ा गांव में आयोजित किया है, परंपरा तिन पागल मिलान. मेले में पृष्ठ खेलने के लिए, केंद्र के विशाल दर्शक होता है। दोर दोर से आगमन होता है पत्ते खेल के साथ जोढ़े व्यक्ति वर्ग है जो मंत्र-तंत्र के माध्यम से ढोल की लय के पत्ते खिलाड़ियों को बाहर लाता है। वास्तव में संयोग है, लेकिन यह है गांव के लोगों को, संस्कृति का एक हिस्सा है।
रामशंकर अग्निहोत्री

श्री रामशंकर अग्निहोत्री भारत के प्रखर चिन्तक, राष्ट्रीय स्वयंसेवक संघ के प्रचारक तथा वरिष्ठ पत्रकार हैं। उन्हें सन् २००८ के लिये माणिकचन्द्र वाजपेयी राष्ट्रीय पत्रकारिता पुरस्कार के लिये चुना गया है।
[[चित्र:
|२40px|श्री रामशंकर अग्निहोत्री|]]

जीवनी

श्री रामशंकर अग्निहोत्री का जन्म 14 अप्रैल 1926 को मध्य प्रदेश के सिवनी मालवा, जिला होशंगाबाद में हुआ। सागर विश्वविद्यालय से 1950 में बी.ए. करने के बाद उन्होंने 1952 में नागपुर विश्वविद्यालय से पत्रकारिता में डिप्लोमा प्राप्त किया।
श्री अग्निहोत्री 1944 में मंडला जिले में राष्ट्रीय स्वयंसेवक संघ के प्रचारक बने। वे 1949 में अखिल भारतीय विद्यार्थी परिषद, महाकौशल के संगठन मंत्री नियुक्त हुए। श्री अग्निहोत्री 1951 में विन्ध्य प्रदेश भारतीय जनसंघ के संगठन मंत्री बने। वे 1951-52 में दैनिक युगधर्म, नागपुर के सह संपादक रहे। वे 1953-54 में सांध्य दैनिक आकाशवाणी (दिल्ली) के संपादक बने। इस बीच वे कश्मीर सत्याग्रह से जुड़े रहे।
श्री अग्निहोत्री 1954-55 में पाञ्चजन्य (मध्य भारत संस्करण) के संपादक रहे। वे 1956 से 1964 तक राष्ट्रीय स्वयंसेवक संघ के महाकौशल प्रांत प्रचारक रहे। वे 1964 से 1968 तक मासिक राष्ट्रधर्म, लखनऊ के संपादक रहे। वे 1969 में युगवार्ता, फीचर्स सर्विस, नई दिल्ली के संपादक थे। वर्ष 1970 से 1975 तक वे हिन्दुस्तान समाचार न्यूज एजेंसी के ब्यूरो प्रमुख रहे। इसके बाद 1971 से वे युध्द संवाददाता (पश्चिमी क्षेत्र) रहे।
श्री अग्निहोत्री 1975 से 1977 तक एकीकृत समाचार न्यूज एजेंसी नई दिल्ली (आपातकाल) के उप समाचार संपादक रहे। वर्ष 1978 से 1980 तक उन्होंने हिन्दुस्थान समाचार (महाराष्ट्र-गुजरात) मुंबई के क्षेत्रीय व्यवस्थापक के रूप में सेवा की। वे 1981 से 1983 तक विशेष संवाददाता (नेपाल) काठमांडू रहे। इसके बाद वे हिन्दुस्थान समाचार, नई दिल्ली के प्रधान संपादक रहे। श्री अग्निहोत्री 1986 से 1989 तक पाञ्चजन्य साप्ताहिक, दिल्ली के प्रबंध संपादक और भारत प्रकाशन, नई दिल्ली के महाप्रबंधक रहे। वे 1989 से 1990 तक श्री राम कार सेवा समिति, सूचना केन्द्र, नई दिल्ली के निदेशक तथा 1992 में श्री रामजन्म भूमि मीडिया सेंटर, रामकोट, अयोध्या के निर्देशक थे। उन्होंने 1991 से 1998 तक मीडिया फोर फीचर्स लखनऊ का प्रकाशन और संपादन किया। वे 1999 से 2002 तक भारतीय जनता पार्टी के केन्द्रीय मीडिया प्रकोष्ठ, नई दिल्ली में रहे। उन्होंने 2002 से 2004 तक मीडिया वाच का संपादन और प्रकाशन किया।
श्री अग्निहोत्री 2004 में हिन्दुस्थान समाचार बहुभाषी संवाद समिति के अध्यक्ष रहे। वर्तमान में वे मान व अध्ययन शोधपीठ, कुशाभाऊ ठाकरे पत्रकारिता एवं जनसंचार विश्वविद्यालय, रायपुर (छत्तीसगढ़) के अध्यक्ष हैं।
साहित्य सृजन के क्षेत्र में भी श्री अग्निहोत्री सुपरिचित हस्ताक्षर हैं। उनका काव्य संग्रह सत्यम एकमेव प्रकाशित है। वे तंजानिया, कोरिया, युगांडा, इथोपिया, नेपाल, बांग्लादेश, पाकिस्तान और यूनाइटेड किंगडम की यात्रा कर चुके हैं। श्री अग्निहोत्री को उनके श्रेष्ठ कार्य के लिए अनेक पुरस्कार प्राप्त हुए हैं। इनमें इन्द्रप्रस्थ साहित्य भारती द्वारा डॉ॰ नगेन्द्र पुरस्कार, राष्ट्रीय पत्रकारिता कल्याण न्यास द्वारा स्व. बापूराव लेले स्मृत्ति पत्रकारिता पुरस्कार तथा माधवराव सप्रे स्मृति समाचार पत्र संग्रहालय एवं शोध संस्थान भोपाल द्वारा लाला बलदेव सिंह सम्मान प्रमुख हैं।
नरवर दुर्ग

भौगोलिक स्थिति

इस दुर्ग के पूर्वी ओर पूर्व से पश्चिम दिशा की ओर लंबवत् एक दूसरा पहाड़ है, जिसे हजीरा पहाड़ कहते है, क्योंकि इसके पश्चिमी भाग के शिखर पर दो कलात्मक हजीरा निर्मित हैं। दुर्ग के दक्षिण–पश्चिम एवं उत्तर में लगी हुई सिंध एवं पूर्व से अहीर नदी ने चारो ओर से प्राकृतिक सुरक्षा प्रदान कर दी है। नरवर दुर्ग में अनेक हिंदू मंदिर निर्मित है।

पौराणिक सन्दर्भ

महाभारत कालीन नरवर का उल्लेख श्री हर्ष रचित नैषिधीयचरितम् में निषध नगर या निषध देश के नाम से विस्तारपूर्वक मिलता है। प्रसिद्ध संस्कृत सूक्ति -  नरवर (तत्कालीन नलपुर) के राजा नल द्वारा अपनी पत्नी दमयन्ती को कही गयी। नरवर का किला भारतीय किलों की शान और अत्यन्त प्राचीन व सबसे सुरक्षित किला माना जात है। विदेशी यात्री टिफिनथलर ने नरवर किले की सुरक्षा के बारे में वर्णन करते हुए लिखा है कि - "नरवर किले को जीत पाना बेहद दुष्कर है। सुरक्षा के दृष्टि से इसका कोई जवाब नहीं"। इस शहर का ऐतिहासिक महत्व भी रहा है और इसे १२वीं शताब्दी तक नालापुरा के नाम से जाना जाता था। इस महल का नाम राजा नल के नाम पर रखा गया है जिनके और दमयंती की प्रेमगाथाएं महाकाव्य महाभारत में पढ़ने को मिलती हैं।
अलकनन्दा नदी

अलकनन्दा नदी गंगा की सहयोगी नदी हैं। 
प्राचीन नाम - विष्णुगंगा 
उद्गम- संतोपंथ ग्लेशियर, संतोपंथ ताल (छीर सागर) के अलकापुरी बैंक
सहायक नदियां- सरस्वती,ऋषिगंगा,लक्मनगंगा,पश्चिमी धोलीगंग,बालखिल्य,बिरहिगंगा,पातालगंगा,गरुनगंगा,नंदाकिनी,पिंडर,मंदाकिनी।

यह गंगा के चार नामों में से एक है। चार धामों में गंगा के कई रूप और नाम हैं। गंगोत्री में गंगा को भागीरथी के नाम से जाना जाता है, केदारनाथ में मंदाकिनी और बद्रीनाथ में अलकनन्दा। यह उत्तराखंड में संतोपंथ और भगीरथ खरक नामक हिमनदों से निकलती है। यह स्थान गंगोत्री कहलाता है। अलकनंदा नदी घाटी में लगभग 195 किमी तक बहती है। देव प्रयाग में अलकनंदा और भागीरथी का संगम होता है और इसके बाद अलकनंदा नाम समाप्त होकर केवल गंगा नाम रह जाता है। अलकनंदा चमोली (रुद्रप्रयाग) टेहरी और पौड़ी जिलों से होकर गुज़रती है।. गंगा के पानी में इसका योगदान भागीरथी से अधिक है। हिंदुओं का प्रसिद्ध तीर्थस्थल बद्रीनाथ अलखनंदा के तट पर ही बसा हुआ है। राफ्टिंग इत्यादि साहसिक नौका खेलों के लिए यह नदी बहुत लोकप्रिय है। तिब्बत की सीमा के पास केशवप्रयाग स्थान पर यह आधुनिक सरस्वती नदी से मिलती है। केशवप्रयाग बद्रीनाथ से कुछ ऊँचाई पर स्थित है।

गहराई

अलकनन्दा नदी कहीं बहुत गहरी, तो कहीं उथली है, नदी की औसत गहराई ५ फुट (१.३ मीटर) और अधिकतम गहराई १४ फीट (४.४ मीटर) है।
सोमालियाई शिलिंग

इतिहास

शिलिंग 1921 से सोमालिया के कुछ हिस्सों की मुद्रा रही है, जब ब्रिटिश सोमालीलैंड में पूर्वी अफ्रीकी शिलिंग को जारी किया गया था। 1962 में (1960 में स्वतंत्रता हासिल करने के बाद) इतालवी सोमालीलैंड के सोमालो और पूर्वी अफ्रीकी शिलिंग (दोनों ही मूल्य में बराबर थे) के स्थान पर सममूल्य पर सोमाली शिलिंग जारी किया गया।
खाटूश्यामजी, राजस्थान

खाटूश्यामजी

खाटूश्यामजी का मन्दिर जो प्रसिद्ध मकराणा मार्बल से बना हुआ है कस्बे का सबसे महत्वपूर्ण आकर्षण है। खाटूश्यामजी को कलयुग के देवता माना जाता है।

श्याम कुंड

यहाँ पर मन्दिर के पास एक पवित्र कुंड है।

श्याम बगीची

मन्दिर के पास में एक समृद्ध बाग है जहाँ से देवता को समर्पित करने के लिए फूल प्राप्त किये जा सकते हैं।

गौरीशंकर मन्दिर

यहाँ शिव मन्दिर भी है जो खाटूश्यामजी के मन्दिर के पास में ही है।